تورکیه سوما‌لی‌نین پایتاختی موگادیشودا دونن (31 ژانویه) تشکیل ائدیلن بومبا‌لی هوجومو قیناییب.
خاریجی ایشلر ناظیرلیگی طرفیندن ائدیلن یازیلی آچیقلامادا بیلدیریلیب کی، ترور تشکیلاتی الشباب طرفیندن دونن سوما‌لی‌نین موگادیشوداکی آفریک هتل ینه ائدیلن بومبا‌لی هوجومدا چوخ سایدا اینسانین حیاتینی ایتیردیگی و یارالاندیغی تأسف حیسی ایله اؤیرنیلدی. بو دهشت‌لی هوجومو سرت دیلله قیناییریق. قارداش سوما‌لی خالقینا و حکومتینه باش ساغلیغی وئریر، حیاتینی ایتیرن‌لره الله‌دان رحمت دیلییریک، یارا‌لانان‌لارین یاخین زاماندا یاخشیلاشماسینی آرزو ائدیریک. تورکیه ترورلا موباریزه‌ده سوما‌لی رهبرلیگی و خالقین یانیندا اولماغا داوام ائده‌جک.
